Ανωγειατά Άρτας

Τα Ανωγειατά είναι ένας μικρός οικισμός του Δήμου Αρταίων με 72 μόνιμους κατοίκους (απογραφή 2011), δίπλα στον ποταμό Λούρο και απέχει από την πόλη της Άρτας περίπου 18 χιλιόμετρα ενώ η απόσταση από την Φιλιππιάδα είναι περίπου 5 χιλιόμετρα.

Σύμφωνα με το Σχέδιο Καποδίστρια, τα Ανωγειατά υπήρξαν μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Τα Ανωγειατά μαζί με την Παντάνασσα και τον Υδροηλεκτρικό Σταθμό Λούρου αποτελούν την τοπική κοινότητα Παντάνασσας με συνολικό πληθυσμό 343 κατοίκους.

Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Παντάνασσας. Το 1997 ο οικισμός εντάχθηκε στο δήμο Ξηροβουνίου και το 2010 στο Δήμο Αρταίων.

Πληθυσμός

Τοποθεσία και Πρόσβαση
Τα Ανωγειατά γειτνιάζουν με τον Υδροηλεκτρικό Σταθμό Λούρου, την Παντάνασσα και τον Άγιο Γεώργιο Φιλιππιάδας.

Παραπομπές

Εξωτερικοί σύνδεσμοι 
 Δήμος Αρταίων
 Περιφερειακή Ενότητα Άρτας

Χωριά του νομού Άρτας
Δήμος Αρταίων